<classify> IDADI ya vifo vya waandamanaji vilivyotokea juzi imefi kia 11 baada ya miili ya watu watatu kukutwa ikiwa na majeraha ya risasi katika mji wa Omdurman.Viongozi wa waandamanaji akiwamo Nazim Sirraj ambaye ni miongoni mwa wanaharakati wanaodai uongozi wa raia nchini hapa, walisema kwamba miili hiyo ilikutwa karibu na shule mojawapo katika jiji hilo lenye ukubwa kama ilivyo Khartoum. Kiongozi mwingine wa upinzani, Ahmed Rabie, alisema watu hao waliouawa hawakutambuliwa mara moja.Alisema Baraza la Mpito la Kijeshi TMC linapaswa kulaumiwa kwa yote yanayotokea. Tunawalaumu TMC kwa sababu hawa waliouawa walipigwa risasi mbele ya vikosi vya usalama ambavyo ama vimewaua au vilishindwa kuwalinda, alisema.Umati wa watu waliokusanyika wakizunguka miili hiyo huku wakipiga kelele. Waandamanaji wanashinikiza viongozi wa kijeshi kuachia madaraka kama ambavyo Omary al-Bashir alivyofanya.Baraza la Mpito la Kijeshi lililochukua madaraka baada ya Bashir kuondolewa madarakani Aprili mwaka huu, linalaumiwa na viongozi wa waandamanaji kwa vifo hivyo. Mjumbe wa baraza hilo, Jenerali Gamal Omar, katika taarifa yake alieleza kusikitishwa na kile alichosema kwamba umoja wa waandamanaji ulibadili njia ya maandamano na kuelekea ikulu na kwenye makao makuu ya jeshi.Maelfu ya waandamanaji walifurika katika miji ya Khartoum, Omdurman sambamba na miji mingine midogo katika nchi nzima wakipinga uongozi wa baraza la mpito la kijeshi.  <topic>: KITAIFA 